**PRAVILNIK**

**Članak 1. Tvrtka i sjedište priređivača**

Priređivač nagradnog natječaja je Fond za zaštitu okoliša i energetsku učinkovitost, OIB: 85828625994, Radnička cesta 80, 10000 Zagreb (u daljnjem tekstu: „Priređivač“).

Ovaj nagradni natječaj nije ni na koji način sponzoriran ili promoviran od strane Facebooka.

**Članak 2. Naziv nagradnog natječaja, vrijeme i mjesto održavanja**

Naziv nagradnog natječaja je „Moja višekratna vrećica za voće i povrće“. Nagradni natječaj Fonda za zaštitu okoliša i energetsku učinkovitost, odvija se od 21. siječnja 2022. do 24. siječnja 2022. godine zaključno s 23:59 na području Republike Hrvatske.

Nagradni natječaj održavat će se na Facebook stranici (Za Ljepšu Našu).

Imena dobitnika bit će objavljena najkasnije 26. siječnja 2022. na Facebook stranici Priređivača.

**Članak 3. Svrha nagradnog natječaja**

Svrha nagradnog natječaja je jačanje povezanosti s korisnicima u svrhu promidžbe branda te ostvarivanje promidžbe Facebook stranice Za Ljepšu Našu kao Priređivača nagradnog natječaja.

**Članak 4. Uvjeti za sudjelovanje u nagradnom natječaju**

U nagradnom natječaju iz članka 2. pravo sudjelovanja imaju svi građani s prebivalištem u Republici Hrvatskoj, osim djelatnika Fonda za zaštitu okoliša i energetsku učinkovitost i povezanih društava te članova njihove uže obitelji. U obzir se neće uzeti igrači koji su u protekla 3 mjeseca osvojili nagradu na nekom od natječaja na Facebook stranici Za Ljepšu Našu.

Za sudjelovanje u nagradnom natječaju korisnici trebaju objaviti autorsku fotografiju svoje omiljene mrežaste vrećice za višekratnu upotrebu i podijeliti svoj savjet za štedljivo korištenje jednokratnih plastičnih vrećica - unutar komentara ispod objave vezane za nagradni natječaj, pod uvjetima korištenja koje definira Facebook i na koje je svaki korisnik pristao prilikom otvaranja Facebook profila.

Korisnici tijekom trajanja natječaja mogu objaviti neograničen broj komentara na Facebook profilu (Za Ljepšu Našu) ispod objave vezane za nagradni natječaj.

Sudionici natječaja objavom fotografija potvrđuju da ona predstavlja njihovo autorsko djelo te da nije preuzeta s internetskih stranica, društvenih mreža ili drugih izvora.

Fotografije za koje postoji sumnja da nisu autorske ili da su preuzete s internetskih stranica ili drugih izvora, Priređivač je ovlašten isključiti iz natječaja.

Sadržaji koji su neadekvatni (uvredljivog su sadržaja, ne odgovaraju temi nagradnog natječaja i sl.) bit će isključeni iz nagradnog natječaja.

Unosi koji su nekompletni ili na bilo koji način neadekvatni neće ući u bazu za odabir dobitnika. Zbog dostave kontakt informacija, objavljeni su dobitnici dužni javiti se priređivaču natječaja putem privatne poruke na Facebook stranici priređivača (Za Ljepšu Našu). Dobitnik je suglasan da se njegovo ime objavi.

**Članak 5. Uvjeti u slučaju nepridržavanja pravila**

Priređivač zadržava pravo u bilo kojem trenutku diskvalificirati sudionike natječaja te obrisati njihove komentare u sljedećim slučajevima:

1. Ako objavljeni komentari nisu u skladu s definiranim smjernicama natječaja

2. Ako se komentar ne pridržava teme natječaja

3. Ako je komentar uvredljivog ili vulgarnog sadržaja

4. Ako se autor komentara prema drugima odnosi s omalovažavanjem, vrijeđajući tuđa vjerska, politička i osobna uvjerenja

5. Ako organizator utvrdi da je Sudionik povrijedio pravo osobnosti trećih neovlaštenom objavom komentara

6. Ako jedna ili više osoba zatraže izuzimanje Sudionika iz Natječaja

7. Ako se Sudionik koristi lažnim profilima kako bi sudjelovao u natječaju

8. Ako se krše tuđa autorska prava

9. Ako se krši 'Terms of use' Facebooka

10. Ako sudionik prekrši ova Pravila

Svi sudionici koji su diskvalificirani po odredbama točaka 1. - 10. Članka 5. neće biti posebno obaviješteni o svojoj diskvalifikaciji.

**Članak 6. Nagradni fond**

Nagradni fond uključuje ukupno:

15 poklon-paketa koji sadrže: vrećicu za kupnju od recikliranih plastičnih boca i dva paketa mrežastih vrećica za voće i povrće. Nagradu dobitnik ne može zamijeniti za novac, proizvode ili usluge koji nisu navedeni u nagradnom fondu.

**Članak 7. Odabir dobitnika nagrade i kontrola odabira**

Odabir dobitnika platnenih vrećica obavit će se u sjedištu Fonda za zaštitu okoliša i energetsku učinkovitost od strane žirija. Od pristiglih komentara, žiri će odabrati ukupno 15 dobitnika/ce na Facebooku koji osvajaju predviđene nagrade.

Kriteriji su kreativnost i originalnost fotografije koja prikazuje mrežastu vrećicu za višekratnu upotrebu te savjeta za štedljivo korištenje jednokratnih plastičnih vrećica. Obavezno će se provjeriti jesu li ispunjeni uvjeti iz članka 4. ovih pravila.

**Članak 8. Objava rezultata nagradnog natječaja**

Rezultati nagradnog natječaja bit će objavljeni na Facebook stranici Za Ljepšu Našu ispod objave vezane za nagradni natječaj.

**Članak 9. Način i rok preuzimanja nagrada**

Dobitnici se moraju javiti organizatoru privatnom porukom putem Facebook stranice (Za Ljepšu Našu) u roku od 24 sata nakon objave dobitnika. Dobitnici će nagradu dobiti poštom na adresu.

**Članak 10. Način upoznavanja sudionika s pravilima nagradnog natječaja**

Način sudjelovanja u nagradnom natječaju oglašava se od 21. siječnja 2022. na Facebook stranici Za Ljepšu Našu.

**Članak 11. Rješavanje spora**

U slučaju spora između priređivača i sudionika nagradnog natječaja nadležan je sud u Zagrebu.

**Članak 12. Pravila nagradnog natječaja**

Svi sudionici nagradnog natječaja suglasni su s Pravilima nagradnog natječaja. Svi sudionici nagradnog natječaja suglasni su s Pravilima zaštite privatnosti, prema kojima se osobni podaci sudionika koriste samo u svrhe realiziranja nagradnog natječaja. Kriteriji su kreativnost i originalnost pristiglih fotografija.

**Članak 13. Mogućnost prekida nagradnog natječaja**

Nagradni natječaj može se prekinuti jedino u slučaju više sile. Priređivač natječaja pridržava pravo promjene ovih pravila ako se ukaže potreba. Priređivač natječaja nije nužan objaviti promjenu pravila. Pravila se mogu promijeniti u bilo kojem trenutku tijekom (i nakon) nagradnog natječaja.

**Članak 14. Odgovornosti**

Priređivač ne preuzima odgovornosti za:

bilo koje posljedice koje su nastale kao rezultat zloupotrebe sadržaja od strane sudionika i zloupotrebe sustava pri funkcioniranju natjecanja na štetu sudionika ili treće osobe

(ne)funkcioniranje interneta i posljedice (ne)funkcioniranja bez obzira na razlog (ne)funkcioniranja

postavljeni komentari na stranici od strane natjecatelja, koji jamče da imaju suglasnost od svih osoba koje su spomenute u komentaru te da postavljanjem istog neće biti povrijeđena prava osobnosti tih osoba

U slučaju da sadržaj kreiran od strane Sudionika krši prava, patente ili zaštićene žigove trećih osoba Priređivač ima pravo takve sadržaje ukloniti bez obrazloženja. Priređivač također ima pravo bez obrazloženja ukloniti sve sadržaje koji predstavljaju diskriminaciju, pogrdni sadržaj i vrijeđanje na rasnoj, vjerskoj ili bilo kojoj drugoj osnovi po vlastitoj prosudbi.

Zagreb, 21. siječnja 2022. Fond za zaštitu okoliša i energetsku učinkovitost OIB: 85828625994, Radnička cesta 80, 10000 Zagreb \* Fond za zaštitu okoliša i energetsku učinkovitost poštuje Vašu privatnost te se obvezuje da niti u kojem slučaju neće koristiti Vaše osobne informacije osim za preuzimanje nagrada. Javni popis nagrađenih uključivat će: ime i prezime.